CELEX: 62016CN0452
Language: mt
Date: 2016-08-16 00:00:00
Title: Kawża C-452/16: Talba għal deċiżjoni preliminari mressqa mir-Rechtbank Amsterdam (il-Pajjiżi l-Baxxi) fis-16 ta’ Awwissu 2016 – Openbaar Ministerie vs Krzysztof Marek Poltorak

17.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/7
            
         Talba għal deċiżjoni preliminari mressqa mir-Rechtbank Amsterdam (il-Pajjiżi l-Baxxi) fis-16 ta’ Awwissu 2016 – Openbaar Ministerie vs Krzysztof Marek Poltorak
   (Kawża C-452/16)
   (2016/C 383/09)
   Lingwa tal-kawża: l-Olandiż
   
      Qorti tar-rinviju
   
   Rechtbank Amsterdam
   
      Partijiet fil-kawża prinċipali
   
   
      Rikorrenti: Openbaar Ministerie
   
      Konvenut: Krzysztof Marek Poltorak
   
      Domandi preliminari
   
   
               1)
            
            
               L-espressjonijiet “awtorità ġudizzjarja” prevista fl-Artikolu 6(1) tad-Deċiżjoni Kwadru [Qafas] 2002/584/ĠAI (1) u “deċiżjoni ġudizzjarja” prevista fl-Artikolu 1(1) tad-Deċiżjoni Kwadru [Qafas] 2002/584/ĠAI huma kunċetti awtonomi tad-dritt tal-Unjoni?
            
         
               2)
            
            
               Fil-każ li l-ewwel domanda titlob risposta affermattiva: fuq il-bażi ta’ liema kriterji jista’ wieħed jiddetermina jekk awtorità tal-Istat Membru emittenti hijiex “awtorità ġudizzjarja” ta’ din in-natura u jekk il-mandat ta’ arrest Ewropew li hija ħarġet huwiex, minħabba f’hekk, “deċiżjoni ġudizzjarja” ta’ din in-natura?
            
         
               3)
            
            
               Fil-każ li l-ewwel domanda titlob risposta affermattiva: id-Direttorat Ġenerali tal-Pulizija Nazzjonali Svediża jaqa’ taħt il-kunċett ta’ “awtorità ġudizzjarja” previst fl-Artikolu 6(1) tad-Deċiżjoni Kwadru [Qafas] 2002/584/ĠAI u l-mandat ta’ arrest Ewropew maħruġ minn din l-awtorità huwa, minħabba f’hekk, “deċiżjoni ġudizzjarja” bħal dik prevista fl-Artikolu 1(1) tad-Deċiżjoni Kwadru [Qafas] 2002/584/ĠAI?
            
         
               4)
            
            
               Fil-każ li l-ewwel domanda titlob risposta negattiva: in-nomina ta’ awtorità nazzjonali tal-pulizija bħad-Direttorat Ġenerali tal-Pulizija Nazzjonali bħala awtorità ġudizzjarja emittenti hija konformi mad-dritt tal-Unjoni?
            
         
      (1)  Deċiżjoni Kwadru [Qafas] tal-Kunsill, tat-13 ta’ Ġunju 2002, fuq il-mandat ta’ arrest Ewropew u l-proċeduri ta’ konsenja bejn l-Istati Membri – (ĠU Edizzjoni Speċjali bil-Malti, Kapitolu 19, Vol. 6, p. 34).